pythainlp/thaigov-v2-corpus-22032023 huggingface dataset:
วันอังคารที่ 2 พฤศจิกายน 2564
SME D Bank คว้า “AAA(tha)” จากฟิทช์ เรทติ้งส์ สูงสุดในประเทศ 9 ปีซ้อน ชี้มีบทบาทสำคัญช่วยพยุงเศรษฐกิจ ผ่านการเติมทุนหนุนเอสเอ็มอีรับมือโควิด-19
SME D Bank ได้รับจัดอันดับเครดิตจาก ฟิทช์ เรทติ้งส์ (ประเทศไทย) ประจำปี 2564 ระดับ “AAA(tha)” และคงอันดับเครดิตระยะสั้น "F1+(tha)" นับเป็นอันดับเครดิตสูงสุดภายในประเทศ ต่อเนื่อง 9 ปีซ้อน
SME D Bank ได้รับจัดอันดับเครดิตจาก ฟิทช์ เรทติ้งส์ (ประเทศไทย) ประจำปี 2564 ระดับ “AAA(tha)” และคงอันดับเครดิตระยะสั้น "F1+(tha)" นับเป็นอันดับเครดิตสูงสุดภายในประเทศ ต่อเนื่อง 9 ปีซ้อน สะท้อนความมีเสถียรภาพ และมีบทบาทสำคัญช่วยพยุงเศรษฐกิจ ผ่านการเติมทุนเสริมสภาพคล่อง หนุนเอสเอ็มอีสามารถรับมือกับสถานการณ์โควิด-19 ได้เป็นอย่างดี
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า บริษัท ฟิทช์ เรทติ้งส์ (ประเทศไทย) จำกัด ได้ประกาศผลการจัดเครดิตของ SME D Bank ประจำปี 2564 โดยให้คงอันดับภายในประเทศอยู่ที่ “AAA(tha)” แนวโน้มอันดับเครดิตมีเสถียรภาพ นับเป็นอันดับสูงที่สุดสำหรับอันดับเครดิตภายในประเทศ และคงอันดับเครดิตระยะสั้นที่ “F1+(tha)” ต่อเนื่องเป็นปีที่ 9 (ปี 2556-2564) สะท้อนมุมมองของฟิทช์ ว่า มีความเป็นไปได้สูงที่ SME D Bank จะได้รับการสนับสนุนจากรัฐบาลในกรณีที่มีความจำเป็น อีกทั้ง SME D Bank มีบทบาทสำคัญด้านการสนับสนุนผู้ประกอบการเอสเอ็มอีที่ไม่สามารถเข้าถึงบริการสินเชื่อเต็มรูปแบบจากธนาคารพาณิชย์ได้
นอกจากนี้ ฟิทช์ยังมองว่า สถานะของ SME D Bank มีความเข้มแข็ง เพราะก่อตั้งขึ้นภายใต้พระราชบัญญัติเฉพาะเพื่อสนับสนุนนโยบายรัฐบาล โดยกระทรวงการคลังเป็นผู้ถือหุ้นถึง 99.4% และที่สำคัญ ในสภาวะเศรษฐกิจอ่อนแอในปัจจุบัน SME D Bank ได้แสดงบทบาทในการช่วยพยุงเศรษฐกิจ ผ่านการเติมทุนเพิ่มสภาพคล่อง ผ่านบริการสินเชื่อต่างๆ ช่วยให้เอสเอ็มอีสามารถรับมือจากผลกระทบของการระบาดอย่างรุนแรงของโควิด-19
ทั้งนี้ จากสถานการณ์โควิด-19 ที่ผ่านมา SME D Bank ทำหน้าที่เป็นเครื่องมือของรัฐบาล ให้การช่วยเหลือเอสเอ็มอีอย่างต่อเนื่อง ผ่านมาตรการเติม “ความรู้คู่ทุน” สนับสนุนสินเชื่ออัตราดอกเบี้ยพิเศษ ช่วยเสริมสภาพคล่อง รักษาการจ้างงาน เช่น “สินเชื่อรายเล็ก Extra Cash” ครอบคลุมช่วยเหลือทุกกลุ่มธุรกิจที่ได้รับผลกระทบจากโควิด-19 ทั้งทางตรง และทางอ้อม อัตราดอกเบี้ย 3% ต่อปี ใน 2 ปีแรก ไม่ต้องมีหลักทรัพย์ค้ำประกัน ผ่อนนาน 10 ปี ปลอดชำระคืนเงินต้น (Grace Period) สูงสุดไม่เกิน 2 ปี และ “สินเชื่อเพื่อยกระดับเศรษฐกิจชุมชน” นิติบุคคล อัตราดอกเบี้ยเริ่มต้นเพียง 2.875%ต่อปี นาน 3 ปีแรก ผ่อนนาน 10 ปี ปลอดชำระคืนเงินต้น (Grace Period) สูงสุดไม่เกิน 2 ปี เป็นต้น ควบคู่กับมีมาตรการเติมความรู้เพิ่มศักยภาพ ยกระดับธุรกิจ ขยายตลาดใหม่ โดยเฉพาะผ่านอีคอมเมิร์ซ ซึ่งได้รับความนิยมอย่างสูง ช่วยให้เอสเอ็มอีเพิ่มรายได้ และสามารถปรับตัวก้าวผ่านวิกฤตโควิด-19 ไปได้ด้วยดี
วันศุกร์ที่ 2 กรกฎาคม 2564
การใช้สิทธิมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 วันแรก
มาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 ได้เปิดให้ประชาชนใช้จ่ายวันแรกเมื่อวันพฤหัสบดีที่ 1 กรกฎาคม 2564 ซึ่งพบว่าในการใช้จ่ายวันแรก มีผู้ใช้สิทธิทุกโครงการรวมกว่า 7.8 ล้านราย และมียอดใช้จ่ายรวม ทั้งหมด 1,646.3 ล้านบาท
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า มาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 ซึ่งประกอบด้วย โครงการคนละครึ่ง ระยะที่ 3 โครงการยิ่งใช้ยิ่งได้ โครงการเพิ่มกำลังซื้อกลุ่มบัตรสวัสดิการแห่งรัฐระยะที่ 3 และโครงการเพิ่มกำลังซื้อให้กลุ่มผู้ที่ต้องการความช่วยเหลือเป็นพิเศษ ได้เปิดให้ประชาชนใช้จ่ายวันแรกเมื่อวันพฤหัสบดีที่ 1 กรกฎาคม 2564 ซึ่งพบว่าในการใช้จ่ายวันแรก มีผู้ใช้สิทธิทุกโครงการรวมกว่า 7.8 ล้านราย และมียอดใช้จ่ายรวม ทั้งหมด 1,646.3 ล้านบาท โดยสรุปผลการใช้จ่ายได้ ดังนี้
1. โครงการคนละครึ่ง ระยะที่ 3 มีผู้ใช้สิทธิจำนวน 3.5 ล้านราย โดยมียอดการใช้จ่ายรวม 791.3 ล้านบาท แบ่งเป็นเงินที่ประชาชนจ่าย 399.4 ล้านบาท และรัฐร่วมจ่าย 391.8 ล้านบาท
2. โครงการยิ่งใช้ยิ่งได้ มีผู้ใช้สิทธิจำนวน 3,428 ราย โดยเป็นยอดการใช้จ่ายรวม 9.1 ล้านบาท
3. โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 3 มีผู้ใช้สิทธิจำนวน 4.2 ล้านราย มียอดการใช้จ่ายรวม 826.3 ล้านบาท
4. โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ มีผู้ใช้สิทธิจำนวนกว่า 1 แสนราย มียอดการใช้จ่ายรวม 19.6 ล้านบาท
โฆษกกระทรวงการคลังได้ย้ำว่า การใช้จ่ายในทุกโครงการ จะต้องเป็นการจ่ายเงินระหว่างประชาชนกับร้านค้าหรือผู้ให้บริการแบบพบหน้า (face-to-face) เท่านั้น และจะต้องไม่มีกระบวนการใดๆ รองรับการซื้อขายที่ดำเนินการผ่านช่องทางออนไลน์ หรือผ่านคนกลาง ไม่ว่าด้วยวิธีการใด ที่เป็นการหลีกเลี่ยงการทำธุรกรรมแบบพบหน้าดังกล่าว เช่น การนำ QR Code ไปคัดลอกส่งต่อแก่บุคคลอื่นเพื่อสแกนจ่ายเงิน เป็นต้น ทั้งนี้ เพื่อให้การใช้จ่ายเป็นไปตามวัตถุประสงค์ของโครงการและตรวจสอบความถูกต้องได้ นอกจากนี้ ในการสแกนจ่ายค่าสินค้าหรือบริการจะต้องระบุยอดเงินให้ตรงตามมูลค่าสินค้าหรือบริการนั้น เนื่องจากไม่สามารถทอนเงินหรือรับแลกสินค้าหรือบริการคืนเป็นเงินสดได้
ทั้งนี้ ประชาชนสามารถใช้จ่ายในโครงการต่าง ๆ ได้จนถึงวันที่ 31 ธันวาคม 2564 โดยสามารถตรวจสอบร้านค้าที่เข้าร่วมแต่ละโครงการได้ที่ www.คนละครึ่ง.com หรือ www.ยิ่งใช้ยิ่งได้.com
สำนักงานเศรษฐกิจการคลัง โทร. 02 273 9020 ต่อ 3503 3516 3506 3502 3536 3515
ธนาคารกรุงไทย จำกัด (มหาชน) โทร. 02-111-1122
วันศุกร์ที่ 8 กรกฎาคม 2565
ครม. ไฟเขียว ร่าง MOU ไทย – กัมพูชา ผนึกกำลังปราบแก๊ง Call Center และ Hybrid Scam ข้ามแดน
.....
ที่ประชุม ครม. (5 ก.ค. 65) เห็นชอบร่างบันทึกความเข้าใจ (Memorandum of Understanding : MOU) ระหว่างไทย – กัมพูชา ว่าด้วยความร่วมมือด้านการปราบปรามแก๊ง Call Center และ Hybrid Scam เพื่อกำหนดกรอบความร่วมมือและใช้มาตรการทีสอดคล้องกับกฎหมายของทั้ง 2 ประเทศ ปราบปรามผู้กระทำผิด ซึ่งรัฐบาลถือว่าเรื่องนี้เป็นประเด็นเร่งด่วน เนื่องจากมีคนไทยได้รับผลกระทบและเสียหายจากการก่ออาชญากรรมทางไซเบอร์ในลักษณะดังกล่าวเป็นจำนวนมาก
.
สาระสำคัญของความตกลงฯ มีกิจกรรมที่ผ่านการตัดสินใจร่วมกัน ดังนี้
• แลกเปลี่ยนองค์ความรู้ ความเชี่ยวชาญเชิงเทคนิค ในการปราบปรามแก๊ง Call Center และ Hybrid Scam ภายใต้ระบบและกรอบการทำงานร่วมกัน เช่น สนับสนุนส่งเสริมส่งผ่านข้อมูลข้ามพรมแดน
• แต่งตั้งผู้ประสานงานสืบหาหลักฐานในไทย และกัมพูชา เพื่อขยายการสืบสวนเพื่อให้ได้ตัวผู้กระทำความผิด เช่น ที่อยู่ ข้อมูลผู้ใช้บริการ VOIP ฝั่งกัมพูชา, IP Address และข้อมูลโทรศัพท์ที่คนร้ายใช้ในการกระทำความผิด
• ประสานงานและอำนวยความสะดวกในกระบวนการส่งผู้ร้ายข้ามแดนตามสนธิสัญญาระหว่างไทยและกัมพูชาว่าด้วยการส่งผู้รายข้ามแดน
• ตั้งคณะทำงานร่วมระหว่างเจ้าหน้าที่ผู้เกี่ยวข้อง และความร่วมมืออื่น ๆ ตามที่ทั้งสองฝ่ายตกลงร่วมกัน
.
ซึ่งการลงนามจะมีขึ้นในวันที่ 11 ก.ค. 65 ที่ประเทศกัมพูชา ในโอกาสที่ นายชัยวุฒิ ธนาคมานุสรณ์ รมว.ดิจิทัลเพื่อเศรษฐกิจและสังคม จะเดินทางไปเยือนกัมพูชา เพื่อติดตามประเด็นการปราบปรามแก๊ง Call Center และ Hybrid Scam และจะมีผลบังคับเป็นเวลา 3 ปีนับแต่วันลงนาม และอาจขยายเวลาบังคับได้อีก 3 ปี ด้วยการจัดทำความตกลงเป็นลายลักษณ์อักษร
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 13 มกราคม 2565
รองปลัดกระทรวงเกษตรฯ ร่วมประชุมคณะกรรมการพัฒนาที่ดิน
รองปลัดกระทรวงเกษตรฯ ร่วมประชุมคณะกรรมการพัฒนาที่ดิน รับฟังกรณีการควบคุมการใช้ที่ดิน และรายงานความก้าวหน้าการดำเนินการจำแนกประเภทที่ดิน
นายประยูร อินสกุล รองปลัดกระทรวงเกษตรและสหกรณ์ เป็นประธานการประชุมคณะกรรมการพัฒนาที่ดิน ครั้งที่ 1/2565 ผ่านระบบการประชุมทางไกลออนไลน์ (Zoom Meeting) ณ กรมพัฒนาที่ดิน โดยมี นางสาวเบญจพร ชาครานนท์ อธิบดีกรมพัฒนาที่ดิน และผู้แทนจากหน่วยงานที่เกี่ยวข้องเข้าร่วมประชุมให้การต้อนรับ
โดยการประชุมในครั้งนี้ เพื่อรับทราบรายงานผลพิพากษาคดีปกครอง กรณีการควบคุมการใช้ที่ดิน ต.โพรงมะเดื่อ ต.หนองปากโลง และต.ทัพหลวง อ.เมือง จ.นครปฐม รายงานความก้าวหน้าการดำเนินการจำแนกประเภทที่ดิน ที่ราษฎรเรียกร้องให้เพิกถอนเขตป่าไม้ถาวร ตามมติคณะรัฐมนตรี เมื่อวันที่ 22 เมษายน 2540 รวมทั้งโครงการสำรวจข้อมูลที่ดินพื้นที่ป่าไม้ถาวรนอกเขตป่าสงวนแห่งชาติ เขตอุทยานแห่งชาติ และเขตรักษาพันธุ์สัตว์ป่า ที่ยังไม่ได้มีการดำเนินการสำรวจจำแนกประเภทที่ดิน ตามมติคณะรัฐมนตรี เมื่อวันที่ 22 มิถุนายน 2525
ส่วนประเด็นเพื่อพิจารณา ประกอบด้วย เรื่องการควบคุมการใช้ที่ดิน ตามมาตรา 14 พระราชบัญญัติพัฒนาที่ดิน พ.ศ.2551 ต.โพรงมะเดื่อ ต.หนองปากโลง และต.ทัพหลวง อ.เมือง จ.นครปฐม ซึ่งคณะกรรมการฯ เห็นชอบตามความเห็นของคณะอนุกรรมการพัฒนาที่ดินจังหวัด กรณีไม่ประกาศเขตควบคุมการใช้ที่ดินตามมาตรา 14 พระราชบัญญัติพัฒนาที่ดิน พ.ศ.2551 เนื่องจากเห็นว่าการปนเปื้อนดังกล่าวไม่ทำให้ที่ดินบริเวณที่มีการร้องเรียนเกิดความเสื่อมโทรมต่อการใช้ประโยชน์ทางการเกษตร จึงไม่เข้าข่ายที่จะต้องประกาศควบคุมการใช้ที่ดิน
ทั้งนี้ ในส่วนของการจำแนกประเภทที่ดิน "ป่าแม่หาด-แม่ก้อ (หมายเลข 7)" จ.ลำพูน เห็นชอบขอเปลี่ยนแปลงมติคณะรัฐมนตรีกำหนดเขตป่าไม้ถาวรใหม่ให้สอดคล้องกับความเป็นจริง โดยจำแนกเป็นพื้นที่ทำกินหรือใช้ประโยชน์อย่างอื่น แล้วมอบให้หน่วยงานที่เกี่ยวข้องดำเนินการต่อไป นอกจากนี้ ได้แก้ไขปรับปรุงคำสั่งอนุกรรมการพัฒนาที่ดินจังหวัดขึ้นใหม่ เพื่อให้การดำเนินงานเป็นไปอย่างคล่องตัวและรวดเร็ว มีความเหมาะสมกับสภาพความเป็นจริง สอดคล้องกับสถานการณ์ในปัจจุบัน สามารถแก้ไขปัญหาในการจัดการที่ดินให้กับราษฎรได้อย่างรวดเร็ว และมีประสิทธิภาพ
วันพฤหัสบดีที่ 14 เมษายน 2565
โฆษกรัฐบาลเผย นายกรัฐมนตรีขอความร่วมมือ ผู้ประกอบการ/ประชาชน “ตั้งการ์ดสูง”  เคร่งครัดมาตรการป้องกันโควิด-19 หวังสกัดไม่ให้มีจำนวนผู้ติดเชื้อโควิด-19 หลังเทศกาลสูงเกินไป
โฆษกรัฐบาลเผย นายกรัฐมนตรีขอความร่วมมือผู้ประกอบการ/ประชาชน “ตั้งการ์ดสูง”  เคร่งครัดมาตรการป้องกันโควิด-19 หวังสกัดไม่ให้มีจำนวนผู้ติดเชื้อโควิด-19 หลังเทศกาลสูงเกินไป สำหรับผู้ติดเชื้อโควิด-19 รายใหม่รวม 24,134 ราย
วันที่ 14 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตือนประชาชนและผู้ประกอบการ “ตั้งการ์ดสูง” ร่วมมือปฏิบัติตามมาตรการป้องกันการแพร่ระบาดโควิด -19 ช่วงเทศกาลสงกรานต์ภายใต้มาตรการ COVID Free Setting ในการรวมตัวทำกิจกรรมอย่างเคร่งครัด โดยพื้นที่จัดงานสงกรานต์ที่มีการควบคุม อนุญาตให้เล่นน้ำและจัดกิจกรรมตามประเพณี เช่น รดน้ำดำหัว สรงน้ำพระ การละเล่น การแสดงทางวัฒนธรรม ประเพณีท้องถิ่น ขบวนแห่ การแสดงดนตรี แต่ห้ามประแป้ง ปาร์ตี้โฟม จำหน่ายและบริโภคแอลกอฮอล์ ส่วนพื้นที่สาธารณะไม่มีการควบคุม เช่น ท้องถนน หรือพื้นที่สาธารณะทั่วไป ยังไม่อนุญาตให้เล่นน้ำ ประแป้ง และปาร์ตี้โฟม ขณะที่ประชาชนทั่วไปต้องยึดหลักมาตรการป้องกันตนเองอย่างสูงสุด Universal Prevention สวมหน้ากาก เว้นระยะห่าง ทั้งนี้ นายกรัฐมนตรียังฝากกำชับเจ้าหน้าที่ท้องถิ่น ช่วยกวดขันดูแลผู้ประกอบการและผู้ขอจัดกิจกรรมให้เป็นตามประกาศและข้อกำหนดของ ศบค. อย่างเคร่งครัด เพื่อร่วมกันสกัดการแพร่ระบาดไวรัสโควิด-19 หลังเทศกาลไม่ให้มีจำนวนผู้ติดเชื้อโควิด-19 สูงเกินไปด้วย
สำหรับผู้ติดเชื้อโควิด-19 รายใหม่วันนี้ (14 เมษายน 2565) รวม 24,134 ราย จำแนกเป็น ผู้ป่วยจากในประเทศ 24,009 ราย ผู้ป่วยมาจากต่างประเทศ 125 ราย ผู้ป่วยสะสม 1,749,568 ราย (ตั้งแต่ 1 มกราคม 2565) หายป่วยกลับบ้าน 26,997 ราย หายป่วยสะสม 1,548,295 ราย (ตั้งแต่ 1 มกราคม 2565) และผู้ป่วยกำลังรักษา 229,704 ราย เสียชีวิต 115 ราย
วันพุธที่ 11 พฤษภาคม 2565
รฟม. ร่วมจัดแสดงนิทรรศการแสดงผลงานด้านระบบรางของประเทศไทย ในงาน “Asia Pacific Rail 2022”
ณ ศูนย์นิทรรศการและการประชุม ไบเทค บางนา
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานรัฐวิสาหกิจสังกัดกระทรวงคมนาคม ที่ดำเนินงานพัฒนาโครงข่ายระบบขนส่งมวลชนระบบรางของประเทศไทย ได้เข้าร่วมจัดแสดงนิทรรศการชุด “ประเทศไทย ศูนย์กลางระบบรางของอาเซียน - กรุงเทพฯ มหานครแห่งระบบราง - รถไฟฟ้าในเมืองใหญ่ แก้ปัญหาการจราจร กระจายความเจริญสู่ภูมิภาค” ภายในงาน “Asia Pacific Rail 2022” ระหว่างวันที่ 11 - 12 พฤษภาคม 2565 ณ ศูนย์นิทรรศการและการประชุม ไบเทค บางนา โดยเป็นการนำเสนอภาพรวมของการพัฒนาระบบรางในประเทศไทย ทั้งในเชิงยุทธศาสตร์ชาติ นโยบายของรัฐบาลและกระทรวงคมนาคม การดำเนินงานของหน่วยงานฝ่ายปฏิบัติต่างๆ ที่ผลักดันให้โครงข่ายระบบรางเกิดขึ้นอย่างเป็นรูปธรรม เพื่อสร้างโอกาสทางเศรษฐกิจ การลงทุน และการท่องเที่ยวให้แก่ประเทศอย่างยั่งยืน
โดยในวันนี้ (11 พฤษภาคม 2565) นายวิทยา พันธุ์มงคล รองผู้ว่าการ (ปฏิบัติการ) รฟม. ได้ร่วมเวทีนำเสนอผลงานด้านระบบรางในหัวข้อ “The future of rail transport in Thailand: an MRTA perspective” โดยโครงการรถไฟฟ้าในพื้นที่กรุงเทพมหานครและปริมณฑลที่ปัจจุบันอยู่ในความรับผิดชอบของ รฟม. ประกอบด้วย 1) สายสีน้ำเงิน (บางซื่อ - หัวลำโพง - ท่าพระ - หลักสอง) ระยะทาง 48.0 กิโลเมตร 2) สายสีม่วง (บางซื่อ - ราษฎร์บูรณะ) ระยะทาง 46.6 กิโลเมตร 3) สายสีส้ม (บางขุนนนท์ - มีนบุรี) ระยะทาง 35.9 กิโลเมตร 4) สายสีเหลือง (ลาดพร้าว - สำโรง) ระยะทาง 30.4 กิโลเมตร 5) สายสีชมพู (แคราย - มีนบุรี และส่วนต่อขยาย สถานีศรีรัช - เมืองทองธานี) ระยะทาง 37.3 กิโลเมตร 6) สายสีน้ำตาล (แคราย - ลำสาลี) ระยะทาง 22.1 กิโลเมตร และ รฟม. มีแผนที่จะต่อขยายเส้นทางออกไปในอนาคตเพื่อรองรับจำนวนผู้โดยสารที่จะเพิ่มมากขึ้น นอกจากนี้ รฟม. ยังมีความพร้อมในการดำเนินการโครงการระบบขนส่งมวลชนในหัวเมืองภูมิภาคอีก 4 จังหวัด ได้แก่ ภูเก็ต เชียงใหม่ นครราชสีมา และพิษณุโลก เพื่อตอบสนองต่อพันธกิจขององค์กรในการพัฒนาโครงข่ายระบบรถไฟฟ้าขนส่งมวลชน ที่จะช่วยส่งเสริมให้ประชาชนเลือกเดินทางด้วยระบบขนส่งสาธารณะที่สะดวก รวดเร็ว ปลอดภัย และกำหนดเวลาได้ ทั้งยังครบครันด้วยสิ่งอำนวยความสะดวกภายในสถานีและในขบวนรถไฟฟ้า ที่ทำให้คนทุกคนสามารถเข้าถึงบริการได้อย่างเท่าเทียมตามแนวคิดอารยสถาปัตย์ พร้อมด้วยการนำเทคโนโลยี EMV Contactless เข้ามาใช้ในระบบตั๋วร่วม เพื่อการก้าวสู่สังคมไร้เงินสด ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทรศัพท์ 0 2716 4044 “30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันอังคารที่ 27 กรกฎาคม 2564
ทส. พร้อมใจกันลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
ทส. พร้อมใจกันลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
ทส. พร้อมใจกันลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
วันนี้ (27 กรกฎาคม 2564) เวลา 08.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยผู้บริหารระดับสูงของกระทรวงทรัพยากรธรรมชาติและสิ่งแวดล้อม ร่วมพิธีลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564 เพื่อเป็นการแสดงออกซึ่งความจงรักภักดีและสำนึกในพระมหากรุณาธิคุณ ณ ห้อง 101 อาคารกระทรวงทรัพยากรธรรมชาติและสิ่งแวดล้อม โดยพิธีนี้ ได้จัดขึ้นภายใต้มาตรการทางสาธารณสุขในการป้องกันการแพร่ระบาดของโรคโควิด-19 อย่างเข้มงวด
นอกจากนั้น บุคลากรในสังกัดกระทรวงฯ ยังได้ร่วมกันลงนามถวายพระพรผ่านระบบออนไลน์ที่เว็บไซต์ของกระทรวงทรัพยากรธรรมชาติและสิ่งแวดล้อมอีกด้วย ทั้งนี้ ขอเชิญชวนประชาชนร่วมลงนามถวายพระพรได้ที่ www.mnre.go.th ได้ตั้งแต่วันนี้ - วันที่ 31 กรกฎาคม 2564 เพื่อพร้อมใจกันแสดงความจงรักภักดีและสำนึกในพระมหากรุณาธิคุณ
วันพุธที่ 11 สิงหาคม 2564
สธ.และสภาวิชาชีพขอรัฐบาลคุ้มครองผู้ปฏิบัติงานในสถานการณ์โควิด 19
ปลัดกระทรวงสาธารณสุข พร้อมผู้บริหารและสภาวิชาชีพด้านสุขภาพ ออกแถลงการณ์ขอให้รัฐบาลปกป้องคุ้มครองผู้ปฏิบัติงานในสถานการณ์โควิด 19 ทั้งด้านควบคุมป้องกันโรค รักษาพยาบาล จัดหายา เวชภัณฑ์ และวัคซีน เนื่องจากทำงานและตัดสินใจบนภาวะเร่งด่วน
ปลัดกระทรวงสาธารณสุข พร้อมผู้บริหารและสภาวิชาชีพด้านสุขภาพ ออกแถลงการณ์ขอให้รัฐบาลปกป้องคุ้มครองผู้ปฏิบัติงานในสถานการณ์โควิด 19 ทั้งด้านควบคุมป้องกันโรค รักษาพยาบาล จัดหายา เวชภัณฑ์ และวัคซีน เนื่องจากทำงานและตัดสินใจบนภาวะเร่งด่วน มีข้อจำกัดเรื่ององค์ความรู้และทรัพยากร เพื่อลดวิตกกังวลและสร้างความมั่นใจในการปฏิบัติงาน
วันนี้ (11 สิงหาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยผู้บริหารประกอบด้วย รองปลัดกระทรวงสาธารณสุข อธิบดีทุกกรม เลขาธิการคณะกรรมการอาหารและยา สถาบันวัคซีนแห่งชาติ สถาบันวิจัยระบบสาธารณสุข สถาบันการแพทย์ฉุกเฉินแห่งชาติ องค์การเภสัชกรรม แพทยสภา สภาการพยาบาล ทันตแพทยสภา สภาเภสัชกรรม สภาเทคนิคการแพทย์ สภากายภาพบำบัด และแพทยสมาคมแห่งประเทศไทย ร่วมประกาศแถลงการณ์ขอให้คุ้มครองผู้ปฏิบัติงานในสถานการณ์โควิด 19
นายแพทย์เกียรติภูมิกล่าวว่า กระทรวงสาธารณสุขและสภาวิชาชีพด้านสุขภาพ เห็นพ้องต้องกันว่า โรคโควิด 19 เป็นโรคอุบัติใหม่ร้ายแรง ที่มีผลกระทบในวงกว้างทุกมิติ ทำให้มีผู้คนเจ็บป่วยจำนวนมาก และบางครอบครัวต้องสูญเสียบุคคลอันเป็นที่รัก ระบบสาธารณสุขของไทยได้ต่อสู้กับโรคนี้มานานเกือบ 2 ปี ด้วยสรรพกำลังทั้งภาครัฐ เอกชน จิตอาสา ประชาสังคม และประชาชน ด้วยสถานการณ์ทุกด้านที่มีความเร่งด่วน ต้องการความร่วมมือร่วมใจในการควบคุมป้องกันโรค การรักษาพยาบาลในทุกวิถีทางที่จะทำได้ รวมทั้งการจัดหายา เวชภัณฑ์และวัคซีน ซึ่งการตัดสินใจและการทำงานในภาวะเร่งด่วน รวมทั้งมีข้อจำกัดในเรื่องขององค์ความรู้และทรัพยากร อาจก่อให้เกิดความไม่สมบูรณ์ หรืออาจเกิดข้อผิดพลาดจากการปฏิบัติงานโดยสุจริตใจได้
ดังนั้น กระทรวงสาธารณสุข จึงร่วมกับภาคีเครือข่ายด้านสุขภาพข้างต้น ขอเสนอให้รัฐบาลได้โปรดพิจารณาดำเนินการหามาตรการในการปกป้องคุ้มครองผู้ปฏิบัติงาน ตลอดจนนักวิชาการต่างๆ เพื่อลดความวิตกกังวล และสร้างความมั่นใจในการทำงานที่จะเป็นประโยชน์สูงสุดกับประชาชนต่อไป
******************************* 11 สิงหาคม 2564
วันอังคารที่ 9 พฤศจิกายน 2564
PM meets with members of U.S. House of Representatives to affirm close friendship and partnership between Thailand and U.S.
PM meets with members of U.S. House of Representatives to affirm close friendship and partnership between Thailand and U.S.
November 8, 2021, at 1100hrs, at the Purple Room, Thai Khu Fah Building, Government House, Mr.Amerish "Ami" Bera,Chairman of the Subcommittee on Asia, the Pacific, Central Asia, and Nonproliferation,U.S. House of Representatives, led a delegation of members of theU.S. House of Representativesto pay a courtesy call on Prime Minister and Defense Minister Gen. Prayut Chan-o-chaon occasion of his visit to Thailand. Government Spokesperson Thanakorn Wangboonkongchana disclosed gist of the meeting as follows:
The Prime Minister welcomedmembers of theU.S. House of Representatives. The fact that theywerethe firstgroup toofficiallyvisit Thailand after theCOVID-19 situation reflectslong-standing and tight-knit relations between the two countries. Thailand is pleased with the continuedrelations, exchange of visits, and cooperation in various dimensions, and stands ready to work together with the U.S. forcomprehensive andmutual interests.
Mr. Beraexpressed pleasure to have visited Thailand. With the current situation and challenges, he was of the view that close partnership between Thailand and the U.S. is crucial. U.S. congressmen stand ready to provide support to the Thai Government and promote cooperation for mutual benefits.
Both parties agreed to strengthen cooperation, andwere pleased with the relevance of key policiesimplementedunder the incumbent Government of the two countries, as well as theirshared position on the key global issues,i.e.,the climate change and human security promotion(which includes anti-human trafficking and responses to COVID-19 pandemic in both public health and economic aspects).
The Prime Minister was also pleased with an increase of trade activities between Thailand and the U.S. despite the COVID-19 pandemic, and emphasized that the Thai Government has placed importance onproviding support to the U.S. investors in Thailand as hemeetswith the U.S. private sector on an annual basis. Both parties also came to terms topromote security and military cooperation.
Thailand commits to continue promoting close friendship and cooperation with the U.S, andhopes for regional security, prosperity, and peace amidstvarious challenges and geopolitical changes.The Prime Minister affirmed Thailand’scooperation and support on theU.S.’ constructive role in the region and the Mekong sub-region throughsuchregional and sub-regionalframeworks asACMECSandUS-Mekong Partnership.
วันศุกร์ที่ 25 มิถุนายน 2564
พลเอก ประวิตร หนุน กมช.ผ่านนโยบายแม่บทและกฎหมายลำดับรอง เพื่อขับเคลื่อนการรักษาความมั่นคงปลอดภัยไซเบอร์
พลเอก ประวิตร หนุน กมช.ผ่านนโยบายแม่บทและกฎหมายลำดับรอง เพื่อขับเคลื่อนการรักษาความมั่นคงปลอดภัยไซเบอร์
เมื่อวันที่ 25 มิถุนายน 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เข้าร่วมการประชุมคณะกรรมการการรักษาความมั่นคงปลอดภัยทางไซเบอร์แห่งชาติ (กมช) ครั้งที่ 1/2564 โดยมีพลเอก ประวิตร วงษ์สุวรรณ รองนายกรัฐมนตรี และประธานคณะกรรมการการรักษาความมั่นคงปลอดภัยไซเบอร์แห่งชาติ เป็นประธานในการประชุมคณะกรรมการการรักษาความมั่นคงปลอดภัยไซเบอร์แห่งชาติ ณ ห้องประชุม 301 ตึกบัญชาการ 1 ทำเนียบรัฐบาล ซึ่งที่ประชุมได้รับทราบผลการดำเนินงานของสำนักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) ในห้วงเดือน ม.ค.-มิ.ย. 64 และการปฏิบัติภารกิจเกี่ยวกับการป้องกัน รับมือ และลดความเสี่ยงจากภัยคุกคามทางไซเบอร์ รวมทั้งสิ้น 35 เหตุการณ์ รวมถึงความคืบหน้าโครงการเร่งรัดการพัฒนาบุคลากรด้านความมั่นคงปลอดภัย และที่ประชุมได้พิจารณาเห็นชอบนโยบายและแผนระดับชาติ และกฎหมายลำดับรอง ภายใต้ พ.ร.บ.การรักษาความมั่นคงปลอดภัยไซเบอร์
นอกจากนี้ พลเอก ประวิตร วงษ์สุวรรณ กล่าวย้ำในที่ประชุม “วันนี้ มีหลายประเด็นที่สำคัญ ซึ่งถือได้ว่าเป็นการสร้างและผลักดันความคืบหน้าในการขับเคลื่อนกลไกการรักษาความมั่นคงปลอดภัยไซเบอร์ของประเทศ เพื่อเตรียมรับมือกับภัยคุกคามด้านไซเบอร์ ที่ทวีความรุนแรงมากขึ้นและอาจส่งผลกระทบต่อเศรษฐกิจ สังคม และความมั่นคงของประเทศ โดยมี สกมช. เป็นแกนหลักในการบูรณาการ รวมถึงการติดตามประเมินผลในขั้นตอนต่อจากนี้”
******************
วันพฤหัสบดีที่ 17 มิถุนายน 2564
กรมทางหลวงชนบท กระทรวงคมนาคม สร้างสะพานเข้าสู่ศูนย์ราชการสระบุรี รุดหน้ากว่า 77%
คาดแล้วเสร็จ ในปี 2564 อำนวยความสะดวกรวดเร็ว ร่นระยะทางให้ประชาชน
กรมทางหลวงชนบท (ทช.) กระทรวงคมนาคม รายงานความก้าวหน้าโครงการก่อสร้างสะพานคอนกรีตเสริมเหล็กเข้าศูนย์ราชการจังหวัดสระบุรี อำเภอเมือง จังหวัดสระบุรี ส่งเสริมการคมนาคมให้มีประสิทธิภาพ ยกระดับคุณภาพชีวิตที่ดีให้กับประชาชน คาดก่อสร้างแล้วเสร็จในปี 2564 นี้
นายปฐม เฉลยวาเรศ อธิบดีกรมทางหลวงชนบท เปิดเผยว่า เดิมประชาชนที่ต้องการเดินทางจากฝั่งตำบลปากเพรียว อำเภอเมือง (ถนนมิตรภาพ) เพื่อเข้าศูนย์ราชการจังหวัดสระบุรี จะต้องเดินทางอ้อมอ่างเก็บน้ำคลองเพรียวเป็นระยะทางที่ไกลมาก ซึ่งทำให้การสัญจรเกิดความไม่สะดวก ส่งผลให้การเดินทางล่าช้า ทช. จึงได้ดำเนินการก่อสร้างสะพานคอนกรีตเสริมเหล็กเข้าศูนย์ราชการจังหวัดสระบุรี เพื่อบรรเทาความเดือดร้อนของประชาชน ร่นระยะทาง ให้สามารถเดินทางได้อย่างสะดวกรวดเร็วปลอดภัย อีกทั้งยังเป็นการแก้ไขปัญหาการจราจรที่หนาแน่นในเขตชุมชน พัฒนาสาธารณูปโภคขั้นพื้นฐาน สอดรับกับนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม โดยสะพานคอนกรีตเสริมเหล็กเข้าศูนย์ราชการจังหวัดสระบุรีนั้น มีความยาวสะพาน 670 เมตร สะพานมีความกว้าง 20.60 เมตร ทางเท้ากว้าง 2 เมตร พร้อมถนนต่อเชื่อมสะพานความยาว รวม 485 เมตร ขนาด 4 ช่องจราจรไป - กลับ ปัจจุบันได้ดำเนินการก่อสร้างไปแล้วกว่า77% ขณะนี้อยู่ระหว่างการก่อสร้างทางเท้า ราวสะพาน และถนนต่อเชื่อมสะพาน คาดว่าจะก่อสร้างแล้วเสร็จพร้อมเปิดให้ประชาชนใช้สัญจรได้ในเดือนธันวาคม 2564
วันอังคารที่ 21 มิถุนายน 2565
Thailand to host 2022 Global Summit of Women during June 23-25
Thailand to host 2022 Global Summit of Women during June 23-25
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is pleased with Thailand’s hosting of the 2022 Global Summit of Women. This shows confidence of the international community on Thailand’s economy and its endeavor to empower women in business and economic sectors at both the regional and global levels.
The 2022 Global Summit of Women will be held during June 23-25, 2022 in Bangkok, under the theme: “Women: Creating Opportunities in the New Reality”. Thailand will have an honor to welcome approx. 1,000 participants from over 60 countries. The event will be the first face-to-face international conference in 2 years, and a good opportunity for the country to be recognized as MICE powerhouse and world destination for both international meetings/conferences and tourism. It is expected that the 2022 Global Summit of Women generate over 80 million Baht in revenue to the country.
According to Thailand Convention and Exhibition Bureau (Public Organization) (TCEB), even though Thailand has been hit hard by the COVID-19 situation, last year, the country’s MICE industry has generated the revenue of over 33.2 billion Baht and more than 46,000 jobs. In 2022, aside from 23 TCEB-supported international events to be organized in Thailand, the 2022 APEC Summit, which is scheduled to be held in Bangkok during November 18-19, 2022, will be another highlight that attracts global attention toward the country.
The Government Spokesperson added that the Prime Minister has accepted to chair and deliver a keynote address at the opening ceremony of the 2022 Global Summit of Women on June 23, 2022.
วันศุกร์ที่ 8 กรกฎาคม 2565
“อนุชา” มอบหมายสำนักงานสลากกินแบ่งรัฐบาล และเจ้าหน้าที่ที่เกี่ยวข้องตรวจสอบข้อเท็จ กรณียี่ปั๊ว พ่อค้าแม่ค้าปลีก นำสลากดิจิทัลไปขายต่อในกลุ่มไลน์เกินราคา ย้ำดำเนินคดีอย่างเคร่งครัด
“อนุชา” มอบหมายสำนักงานสลากกินแบ่งรัฐบาล และเจ้าหน้าที่ที่เกี่ยวข้องตรวจสอบข้อเท็จ กรณียี่ปั๊ว พ่อค้าแม่ค้าปลีก นำสลากดิจิทัลไปขายต่อในกลุ่มไลน์เกินราคา ย้ำดำเนินคดีอย่างเคร่งครัด ห้ามละเว้น
วันที่ 8 กรกฎาคม 2565 นายอนุชา นาคาศัย รัฐมนตรีประจำสำนักนายกรัฐมนตรี ประธานคณะกรรมการแก้ไขปัญหาการจำหน่ายสลากเกินราคา มอบหมายสำนักงานสลากกินแบ่งรัฐบาล และเจ้าหน้าที่ที่เกี่ยวข้องตรวจสอบข้อเท็จกรณี ยี่ปั๊ว รวมทั้งพ่อค้าแม่ค้าปลีกทั่วไป ต่างพากันใช้เทคนิคทำกำไรจากสลากดิจิทัล ด้วยการกดซื้อสลากดิจิทัล โดยเน้นเอาเฉพาะเลขชุด จากนั้น ก็กดซื้อกันตามกำลังทรัพย์แล้วบันทึกไว้ นำมาจำหน่ายในกลุ่มโซเซียลด้วยราคาแพงที่เลขละ 100-120 บาท ทำให้สลากดิจิทัลถูกซื้อหมดในเวลาอันรวดเร็ว โดยเฉพาะเลขชุด
นายอนุชาฯ ย้ำ การกระทำดังกล่าว เป็นความผิดตามฐานขายสลากฯ เกินราคา ปรับไม่เกิน 10,000 บาท แนะให้ประชาชนซื้อสลากดิจิทัลโดยตรง ผ่านแอปเป๋าตังเท่านั้น ซึ่งระบบมีความปลอดภัยสูง ทั้งความเป็นเจ้าของสลาก และการขึ้นเงินรางวัล
นายอนุชาฯ สั่งการให้สำนักงานสลากฯ ตรวจสอบความเป็นเจ้าของสลากดิจิทัลฯ หากพบการนำไปขายต่อหรือขายเกินราคา ให้เร่งดำเนินการ เพื่อดำเนินคดีตามกฎหมายอย่างเคร่งครัดต่อไป โดยห้ามละเว้น พร้อมขอให้ประชาชนแจ้งเบาะแสขบวนการนำสลากดิจิทัลไปขายต่อเกินราคา โทร 02-528-9999 หรือเจ้าหน้าที่รัฐ บริเวณใกล้เคียง ยืนยันรัฐบาลต้องการแก้ไขปัญหาสลากแพงให้เกิดผลเป็นรูปธรรม การดำเนินการจำหน่ายสลากดิจิทัลผ่านแอป “เป๋าตัง” เพื่อให้ประชาชนได้ซื้อสลากฯ ในราคา 80 บาทได้จริง ไม่ต้องการให้ผู้ซื้อถูกเอารัดเอาเปรียบ ขอให้ยี่ปั๊ว รวมทั้งพ่อค้าแม่ค้าปลีกทั่วไป อย่าฉวยโอกาสซื้อแล้วนำไปจำหน่ายเกินราคา
----------------------------------
วันเสาร์ที่ 6 สิงหาคม 2565
จังหวัดนราธิวาส จัดพิธีมอบคัมภีร์เทศน์เฉลิมพระเกียรติฯ บทพระธรรมเทศนาเฉลิมพระธรรมบารมีใน "อุภินนมัตถจรกถา" เฉลิมพระธรรมบารมีสมเด็จพระบรมราชชนนีพันปีหลวง
จังหวัดนราธิวาส จัดพิธีมอบคัมภีร์เทศน์เฉลิมพระเกียรติฯ บทพระธรรมเทศนาเฉลิมพระธรรมบารมีใน "อุภินนมัตถจรกถา" เฉลิมพระธรรมบารมีสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เมื่อวันที่ 5 สิงหาคม 2565 เวลา 10.00 น. นายสนั่น พงษ์อักษร ผู้ว่าราชการจังหวัดนราธิวาส เป็นประธานฝ่ายฆราวาสในพิธีมอบคัมภีร์เทศน์เฉลิมพระเกียรติฯ บทพระธรรมเทศนาเฉลิมพระธรรมบารมีใน "อุภินนมัตถจรกถา" เฉลิมพระธรรมบารมีสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมด้วย ผู้อำนวยการสำนักงานพระพุทธศาสนาจังหวัดนราธิวาส วัฒนธรรมจังหวัดนราธิวาส นายอำเภอสุไหงโก-ลก และหัวหน้าส่วนราชการในพื้นที่ โดยมีพระโสภณคุณาธาร เจ้าคณะจังหวัดนราธิวาส เป็นประธานฝ่ายสงฆ์มอบคัมภีร์ให้แก่ เจ้าคณะอำเภอ เจ้าคณะตำบล และเจ้าอาวาสทุกวัดในจังหวัด จำนวน 80 วัด ณ วัดทองดีประชาราม อ.สุไหงโก-ลก จ.นราธิวาส
นายสนั่น พงษ์อักษร ผู้ว่าราชการจังหวัดนราธิวาส กล่าวว่า เนื่องด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษา 90 พรรษา ในวันที่ 12 สิงหาคม 2565 ถือเป็นปีมหามงคลยิ่ง ที่พสกนิกรชาวไทยจะได้ร่วมกันสร้างความดีถวายแด่พระองค์ และเพื่อน้อมสำนึกในพระมหากรุณาธิคุณอันหาที่สุดมิได้ที่พระองค์ได้ทรงงานอย่างหนักเคียงข้างพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และนำความผาสุกร่มเย็นไปทั่วทุกภูมิภาคของประเทศ ตลอดระยะเวลากว่า 70 ปี
นายสนั่น พงษ์อักษร ผู้ว่าราชการจังหวัดนราธิวาส กล่าวเพิ่มเติมว่า คัมภีร์เทศน์เฉลิมพระเกียรติฯ ดังกล่าว สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เป็นประธานในพิธีมอบให้แก่ผู้ว่าราชการจังหวัดทุกจังหวัด เมื่อวันที่ 1 สิงหาคม 2565 ณ วัดราชบพิธสถิตมหาสีมาราม เพื่อนำไปแสดงเผยแพร่ให้พุทธศาสนิกชนทั่วประเทศ และจัดให้มีการเทศน์และทำบุญตลอดปี 2565
วันพฤหัสบดีที่ 23 กันยายน 2564
​PM affirms Thailand’s commitment to end COVID-19 and build back better
​PM affirms Thailand’s commitment to end COVID-19 and build back better
September 22, 2021, at 22.00-01.00hrs (11.00-14.00 hrs in New York, USA), Prime Minister and Defense Minister Gen. Prayut Chan-o-cha delivered a statement via a teleconference at the “Global COVID-19 Summit: Ending the Pandemic and Building Back Better”, held in Washington DC, USA.
Government Spokesperson Thanakorn Wangboonkongchana disclosed gist of his statement as follows:
The Prime Minister expressed pleasured to be invited to attend the Summit as Thailand always believes in multilateral collaboration in ending the spread of the COVID-19 pandemic and being prepared for future health-related threats. He also affirmed the Thai Government’s commitment on the following three main targets:
1. Thailand has declared nationwide vaccination strategy as national agenda, setting the target of at least 70% of the vaccinated population by the end of this year. The Thai Government has also invested in research and development in order to locally produce the COVID-19 vaccines. Thailand stands ready to cooperate with potential partners to increase capacity of vaccine production in the region, thereby further strengthening global health security.
2. Thailand supports the target to increase production capacity of much-needed medical supplies and pharmaceutical products to ensure that medical and frontline personnel, as well as the general public, are well protected and safe from the pandemic, and to speed up the return to normalcy. Thailand has extended technical assistance and capacity building support in the area of health to the neighboring countries, as well as medical supplies, such as medical masks, PPEs, etc., to over 10 countries with high infection rates, and commits to do more. The country also extends appreciation toward the US and our friends who have provided assistance, and valuable supports during the difficult time.
3. Thailand agrees in principle that we need to further strengthen pandemic preparedness and responses at both national, regional, and global levels. The country supports the WHO process of developing a pandemic treaty. Meanwhile Thailand is revising our Communicable Disease Act in line with the international health regulations, which we hope will help increase the effectiveness of our responses and preparedness against the COVID-19 and future pandemics.
The “Global COVID-19 Summit: Ending the Pandemic and Building Back Better” was chaired by US President Joe Biden. Participation of the Prime Minister at the Summit demonstrated Thailand’s spirited commitment and support for the global effort to end the COVID-19 pandemic and to build back better.
Other than the Global COVID-19 Summit: Ending the Pandemic and Building Back Better, the Prime Minister’s schedule to virtually attend the 76th Session of the United Nations General Assembly (UNGA76) and related meetings is as follows:
September 23, 2021: The Food Systems Summit
September 24, 2021: High-level Dialogue on Energy
September 25, 2021: General debate
วันอังคารที่ 16 สิงหาคม 2565
ชาวนากุ้งเฮ! ครม.อนุมัติ 500 ลบ. เสริมสภาพคล่องเกษตรกรเลี้ยงกุ้งทะเล ปล่อยกู้ดอกเบี้ย 0% รายละไม่เกิน 5 แสนบาท
ชาวนากุ้งเฮ! ครม.อนุมัติ 500 ลบ. เสริมสภาพคล่องเกษตรกรเลี้ยงกุ้งทะเล ปล่อยกู้ดอกเบี้ย 0% รายละไม่เกิน 5 แสนบาท
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 16 สิงหาคม 2565 ว่า ครม.อนุมัติโครงการเสริมสภาพคล่องเกษตรกรผู้เลี้ยงกุ้งทะเล ปี 2565 ระยะที่ 1 โดยจัดสรรเงินจากกองทุนสงเคราะห์เกษตรกรให้กรมประมงยืมสำหรับใช้ดำเนินการโครงการ วงเงิน 500 ล้านบาท มีกำหนดเวลาในการชำระคืนภายใน 3 ปี ระยะเวลาดำเนินโครงการตั้งแต่ พ.ศ.2565 – 2567 ตามที่กระทรวงเกษตรและสหกรณ์เสนอ เพื่อให้เกษตรกรที่ประสบความสำเร็จในการเลี้ยงกุ้งทะเลแต่ขาดสภาพคล่อง ได้มีแหล่งเงินทุนหมุนเวียนในการประกอบอาชีพ
โครงการเสริมสภาพคล่องเกษตรกรผู้เลี้ยงกุ้งทะเล ปี 2565 ระยะที่ 1 นี้ มีวัตถุประสงค์เพื่อเสริมสภาพคล่องในด้านปัจจัยการผลิตให้แก่เกษตรกรผู้เลี้ยงกุ้งทะเลและสร้างความมั่นคงทางอาชีพ โดยกรมประมงจะปล่อยกู้ให้แก่เกษตรกรผู้เลี้ยงกุ้งทะเล จำนวน 1,000 ราย ในพื้นที่เพาะเลี้ยงกุ้งทะเลรวม 33 จังหวัด แบบไม่คิดดอกเบี้ย รายละไม่เกิน 500,000 บาท เพื่อจัดหาปัจจัยการผลิตในการเลี้ยงกุ้งทะเล แบ่งเป็นค่าลูกพันธุ์กุ้ง 85,000 บาท และค่าอาหารกุ้ง 415,000 บาท ตลอดโครงการเกษตรกรจะได้รับสิทธิกู้รวมทั้งสิ้น 3 รอบการผลิต (รอบการผลิตเพาะเลี้ยงกุ้งประมาณ 3 เดือน) ภายในระยะเวลา 2 ปี แต่เกษตรกรจะต้องชำระหนี้ทั้งหมดก่อน จึงได้รับสิทธิในการขอกู้ในรอบการผลิตถัดไป ทั้งนี้ สำนักงานประมงจังหวัดจะเปิดรับสมัครเกษตรกรผู้เลี้ยงกุ้งทะเล ผู้ประกอบการโรงเพาะฟักลูกกุ้งทะเล เพื่อคัดเลือกเข้าร่วมโครงการต่อไป
นางสาวรัชดากล่าวต่อว่า คุณสมบัติและเงื่อนไขของเกษตรกรผู้เลี้ยงกุ้งทะเลและผู้ประกอบการโรงเพาะฟักลูกกุ้งทะเลที่เข้าร่วมโครงการ อาทิ 1.เกษตรกรผู้เลี้ยงกุ้งทะเล ต้องมีขนาดพื้นที่บ่อเลี้ยงกุ้งรวมทั้งหมด 4 - 10 ไร่ และต้องเสนอรูปแบบการเลี้ยงกุ้งทะเลที่ประสบความสำเร็จภายหลังจากได้รับการอนุมัติ 2.ผู้ประกอบการโรงเพาะฟักลูกกุ้งทะเล ต้องอยู่ในบัญชีรายชื่อผู้ประกอบการโรงเพาะฟักลูกกุ้งทะเลที่ผ่านการตรวจโรคลูกกุ้งทะเลจากกรมประมง (White List Hatchery) ของกรมประมง 3.จดแจ้งประกอบกิจการการเพาะเลี้ยงสัตว์น้ำควบคุม ประเภทกิจการการเพาะเลี้ยงกุ้งทะเล (จสค.) เป็นต้น
นางสาวรัชดา ยังกล่าวถึง การอนุญาตให้นำเข้ากุ้งทะเลเพื่อการแปรรูป ซึ่งนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้รายงานในที่ประชุมว่า เป็นความเห็นชอบจากคณะกรรมการบริหารจัดการห่วงโซ่การผลิตกุ้งทะเลและผลิตภัณฑ์ (Shrimp Board) ซึ่งไม่กระทบต่อราคากุ้งในประเทศอย่างแน่นอน เพราะเป็นการอนุญาตให้เฉพาะช่วงเวลาที่ผลผลิตภายในประเทศมีปริมาณน้อยไม่เพียงพอต่อการแปรูปเท่านั้น โดยห้องเย็นและโรงงานแปรรูปจะต้องรับซื้อผลผลิตกุ้งทะเลจากเกษตรกรโดยประกันราคาซื้อ – ขายขั้นต่ำ เพื่อรักษาเสถียรภาพราคาไว้ ขณะนี้ ราคากุ้งทะเลขยับเพิ่มสูงขึ้นเรื่อยมา ส่วนเรื่องมาตรฐานความปลอดภัย ทางกรมประมงได้ดำเนินการอย่างรัดกุม มีการประเมินระบบการควบคุมโรคของทั้ง 2 ประเทศ ครอบคลุมทั้งห่วงโซ่การผลิตกุ้งทะเลแช่แข็งสำหรับการส่งออกมายังประเทศไทย เพื่อให้มั่นใจได้ว่าจะไม่มีโอกาสเกิดการแพร่กระจายเชื้อก่อโรคข้ามพรมแดนอย่างเด็ดขาด
วันอาทิตย์ที่ 5 มิถุนายน 2565
โฆษกรัฐบาลเผย 3 วัน ประชาชนกว่า 1 ล้านคนตอบรับสลากดิจิทัล 80 บาท ยอดจำหน่ายกว่า 4.4 ล้านใบ “นายกฯ” ย้ำเตือนประชาชนอย่าซื้อเกินกำลัง
โฆษกรัฐบาลเผย 3 วัน ประชาชนกว่า 1 ล้านคนตอบรับสลากดิจิทัล 80 บาท ยอดจำหน่ายกว่า 4.4 ล้านใบ “นายกฯ” ย้ำเตือนประชาชนอย่าซื้อเกินกำลัง
วันที่ 5 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงโครงการสลากดิจิทัล ที่สำนักงานสลากกินแบ่งรัฐบาลเปิดจำหน่ายจำนวน 5 ล้านใบ ตั้งแต่วันที่ 2 มิถุนายน 2565 ถึงเมื่อวานนี้ (4 มิถุนายน 2565) เวลา 20.00 น. มีประชาชนเข้ามาซื้อสลากดิจิทัล ที่เปิดขายผ่านแพลตฟอร์มแอปพลิเคชัน “เป๋าตัง” แล้วจำนวน 4,433,963 ใบ จำนวนผู้ซื้อสลาก
1,064,294 คน ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามความคืบหน้าของโครงการสลากดิจิทัลอย่างต่อเนื่อง รู้สึกพอใจที่ประชาชนให้การตอบรับอย่างดี และโครงการฯ สามารถแก้ไขปัญหาการขายสลากเกินราคา 80 บาทได้อย่างเป็นรูปธรรม แต่ฝากเตือนพี่น้องประชาชนอย่าซื้อสลากดิจิทัลจนเกินกำลัง
โฆษกประจำสำนักนายกรัฐมนตรีกล่าวอีกว่า ขณะที่ในส่วนของการจัดจำหน่ายสลากกินแบ่งรัฐบาลราคา 80 บาทที่กระจายอยู่ทั่วประเทศเกือบ 300 จุด ก็มีรายงานว่ามีประชาชนซื้อสลากเป็นจำนวนมากเช่นกัน โดยคณะกรรมการแก้ไขปัญหาผู้ที่ได้รับความเดือดร้อนจากการเสนอขายหรือขายสลากกินแบ่งรัฐบาลในราคาเกินกว่าที่กำหนดในสลากกินแบ่งรัฐบาล ภายใต้การกำกับดูแลของนายกรัฐมนตรี เชื่อว่าจะลดปัญหาการขายสลากเกินราคาได้ดีขึ้น สามารถสร้างกลไกราคาให้กลับมาที่ราคา 80 บาทได้ในไม่ช้าและเป็นรูปธรรม ทั้งนี้ ในอนาคตคณะกรรมการฯ จะมีการพัฒนาให้สอดคล้องกับสถานการณ์ ทั้งการให้ขึ้นเงินได้หลายช่องทาง หรือการพิจารณาค่าธรรมเนียมให้สอดคล้องกับปริมาณการใช้งาน รวมถึงพิจารณาถึงความเหมาะสมว่า ควรจะเพิ่มสลากเข้ามาขายในแพลตฟอร์มในงวดต่อๆ ไป มากขึ้นด้วยหรือไม่
“จากผลการตอบรับอย่างล้นหลามของประชาชนที่มีต่อโครงการสลากดิจิทัล จนมียอดผู้ซื้อสลากเกิน 1 ล้านคนภายใน 3 วันดังกล่าว ซึ่งเป็นการเพิ่มทางเลือกให้กับผู้ซื้อเท่านั้น ตามแนวทางและนโยบายของท่านนายกรัฐมนตรี พลเอก ประยุทธ์ จันทร์โอชา ที่เน้นการใช้เทคโนโลยี ที่มีอยู่ปัจจุบัน มาใช้ไนการอำนวยความสะดวกประชาชน และแก้ปัญหาที่มีอยู่ สำหรับข้อห่วงใยของกลุ่มผู้ค้ารายย่อย นายกรัฐมนตรียังมอบหมายให้คณะกรรมการแก้ไขปัญหาสลากแพง ช่วยนำไปพิจารณาเพื่อหาทางออกและเป็นธรรมสำหรับทุกฝ่ายด้วย ” โฆษกประจำสำนักนายกรัฐมนตรีกล่าว
วันพฤหัสบดีที่ 28 ตุลาคม 2564
ปลัดกระทรวงกลาโหม ให้การต้อนรับ ผู้ช่วยทูตทหารสหพันธรัฐรัสเซีย ประจำกรุงเทพมหานคร
พันเอก Igor B. Sholokhov  (อีเกราะ บี ซาลาคอฟ) ผู้ช่วยทูตทหารสหพันธรัฐรัสเซีย ประจำกรุงเทพมหานคร เข้าเยี่ยมคำนับ พลเอก วรเกียรติ  รัตนานนท์ ปลัดกระทรวงกลาโหม
เพื่อแนะนำตัวในโอกาสเข้ารับหน้าที่ใหม่ ณ ห้องพระบารมีปกเกล้า ในศาลาว่าการกลาโหม ซึ่งนับเป็นโอกาสอันดีที่จะได้พบปะทำความรู้จัก และสร้างความคุ้นเคยกับผู้แทนทางทหารของต่างประเทศที่ประจำอยู่ในประเทศไทย รวมทั้งแลกเปลี่ยนข้อคิดเห็นในประเด็นต่างๆ ที่สนใจร่วมกัน เนื่องจากไทยและรัซเซียมีความสัมพันธ์อันดีในฐานะมิตรประเทศมาอย่างยาวนาน มีการพัฒนาความร่วมมือในด้านต่างๆ อย่างต่อเนื่อง รวมทั้งเป็นการกระชับความสัมพันธ์ระหว่างทั้งสองประเทศให้แน่นแฟ้นยิ่งขึ้น
ทั้งนี้ พันเอก Igor B. Sholokhov (อีเกราะ บี ซาลาคอฟ) ผู้ช่วยทูตทหารสหพันธรัฐรัสเซีย ประจำกรุงเทพมหานคร ได้กลับมาปฏิบัติหน้าที่ ณ ประเทศไทยอีกครั้ง หลังจากที่เคยดำรงตำแหน่ง ผู้ช่วยทูตทหารสหพันธรัฐรัสเซีย ประจำกรุงเทพมหานคร เมื่อปี 2558 - 2561 ซึ่งในขณะดำรงตำแหน่งได้มีส่วนสำคัญยิ่งในการประสานงานและอำนวยความสะดวกให้กับผู้บังคับบัญชาระดับสูง ในพิธีสวนสนามทางเรือนานาชาติที่ไทยเป็นเจ้าภาพ เนื่องในโอกาสการเฉลิมฉลองครบรอบ 50 ปี การก่อตั้งประชาคมอาเซียน
นอกจากนี้ ยังได้มีการหารือเกี่ยวกับสถานการณ์การแพร่ระบาดของ COVID-19 โดยรัฐบาลไทยได้ให้กำลังใจรัฐบาลรัสเซีย และบุคลากรทางการแพทย์ของรัสเซียที่ปฏิบัติหน้าที่อย่างเข้มแข็งในการช่วยเหลือผู้ป่วยที่ติดเชื้อ อีกทั้ง ยินดีที่รัฐบาลรัสเชียประสบความสำเร็จในการคิดคันวิจัยและผลิตวัคซีนป้องกัน COVID-19 Sputnik V
(สปุตนิค วี) และอยู่ระหว่างการฉีดวัคซีนให้ประชาชน ทั้งยังหวังว่าสถานการณ์ในรัสเซียจะดีขึ้นในเร็ววัน และหากสถานการณ์การแพร่ระบาดของ COVID-19 เป็นไปในทางที่ดีขึ้น ทั้งสองประเทศจะสามารถกลับมาดำเนินกิจกรรมความร่วมมือทางทหารในด้านต่างๆ ระหว่างกันได้อย่างเต็มขีดความสามารถ
วันพุธที่ 16 มิถุนายน 2564
การใช้จ่ายวงเงินสิทธิ์ในโครงการเราชนะจะสิ้นสุดในวันที่ 30 มิถุนายน 2564
ความคืบหน้าการใช้จ่ายของโครงการเราชนะ ณ วันที่16 มิถุนายน 2564 ซึ่งมีการใช้จ่ายแล้ว รวมทั้งสิ้น 269,318 ล้านบาท โดยโครงการเราชนะจะสิ้นสุดในวันที่ 30 มิถุนายน 2564
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการใช้จ่ายของโครงการเราชนะ ณ วันที่16มิถุนายน 2564 ซึ่งมีการใช้จ่ายแล้ว รวมทั้งสิ้น 269,318 ล้านบาท โดยแยกได้ ดังนี้1) ประชาชนกลุ่มผู้ถือบัตรสวัสดิการแห่งรัฐจำนวน 13.7 ล้านคนได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมาจำนวน100,590 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่งและกลุ่มประชาชนทั่วไปที่ลงทะเบียนทางเว็บไซต์www.เราชนะ.com ที่ผ่านการคัดกรองคุณสมบัติแล้วจำนวน17.1 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมาจำนวน148,355 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จำนวน 2.4ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จำนวน 20,373ล้านบาทโดยมีผู้ได้รับสิทธิ์ในโครงการเราชนะที่ใช้จ่ายจนครบวงเงินสิทธิ์แล้วจำนวน23.6ล้านคนจากจำนวนผู้ได้รับสิทธิ์ทั้งหมด 33.2 ล้านคน
สุดท้ายนี้ โฆษกกระทรวงการคลังได้เน้นย้ำว่า โครงการเราชนะจะสิ้นสุดในวันที่ 30 มิถุนายน 2564 ขอให้ประชาชนที่ยังมีวงเงินสิทธิ์เหลือสำรวจวงเงินสิทธิ์คงเหลือของท่านและวางแผนใช้จ่ายให้แล้วเสร็จภายในระยะเวลาที่กำหนด
สำนักงานเศรษฐกิจการคลัง โทร. 02273 9020 ต่อ 3533 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จำกัด (มหาชน)โทร. 021111122(ตลอด 24 ชั่วโมง)
วันจันทร์ที่ 28 มีนาคม 2565
โครงการสินเชื่อห่วงใย สู้ภัยโควิด-19
วันพุธที่ 23 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยประชาชนที่ประสบปัญหาทางการเงินเนื่องจากสถานการณ์แพร่ระบาดของโรคโควิด-19 จึงเปิดโครงการสินเชื่อห่วงใย เพื่อสู้ภัยโควิด-19 ให้ประชาชนที่มีสัญชาติไทย อายุ 20 ปีบริบูรณ์ขึ้นไปสามารถยื่นขอเพื่อเป็นค่าใช้จ่ายหมุนเวียนในครอบครัว ลดภาระหนี้สิน หรือแก้ปัญหาการขาดสภาพคล่อง รายละไม่เกิน 10,000 บาท อัตราดอกเบี้ยคงที่ที่ร้อยละ 0.35 ต่อเดือน ปลอดชำระทั้งเงินต้นและดอกเบี้ยใน 6 งวดแรก กำหนดระยะเวลาชำระคืนไม่เกิน 2 ปี โดยไม่ต้องมีผู้ค้ำและหลักประกัน ผู้สนใจยื่นขอสินเชื่อได้ทางแอปพลิเคชัน MyMo ของธนาคารออมสิน ตั้งแต่วันนี้ (23มี.ค.65) เป็นต้นไป สอบถามเพิ่มเติมได้ที่ GSB Contact Center โทร 1115 หรือทางเฟซบุ๊ค GSB Society
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 25 กรกฎาคม 2564
ส่งแพทย์ชนบท เสริมทัพทีมแพทย์ กทม. ร่วมควบคุมโควิดในชุมชน
....
พื้นที่ กทม. เป็นพื้นที่ที่พบการระบาดของโรคโควิด-19 เพิ่มขึ้นอย่างรวดเร็ว ที่ผ่านหลายหน่วยงานไม่ว่าจะเป็นทีมสาธารณสุข กทม. ตำรวจ ทหาร (CCRT) ได้ลงพื้นที่แก้ไขปัญหาเชิงรุกในชุมชนอย่างต่อเนื่อง แต่ก็ยังไม่ครอบคลุมทุกจุด
.
ล่าสุด แพทย์ชนบทจากทั่วประเทศ ได้ร่วมใจกันจัดทีมบุคลากรการแพทย์กว่า 13 ทีม ส่งตรงลงพื้นที่ กทม. ร่วมปฏิบัติการควบคุมโรคโควิด ซึ่งส่วนใหญ่เป็นพื้นที่รอยต่อของ กทม. เช่น เขตมีนบุรี บางขุนเทียน หนองจอก ตลิ่งชัน เป็นต้น
.
โดยใช้กลยุทธ์ Ring Vaccination คือ การลงชุมชนจัดการกลุ่มเสี่ยง ทำการตรวจเพื่อค้นหาผู้ติดเชื้อ ด้วยชุดตรวจ Antigen Test Kit สำหรับกลุ่มที่มีความเสี่ยงต่ำจะจัดการให้ได้รับวัคซีนป้องกันทันที โดยตั้งเป้าตรวจเชื้อ 10,000 คนต่อวัน
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันพฤหัสบดีที่ 4 สิงหาคม 2565
กรมทางหลวง ชี้แจงกรณีรถกระบะเสียหลักพุ่งเข้าบริเวณพื้นที่โครงการก่อสร้างบนถนนมาลัยแมน ทล.321 อำเภอกำแพงแสน จังหวัดนครปฐม
.....
ตามที่ได้เกิดอุบัติเหตุรถกระบะเสียหลักพุ่งตกลงไปในพื้นที่ก่อสร้างบนทางหลวงหมายเลข321 ที่ กม. 33+200 อำเภอกำแพงแสน จังหวัดนครปฐม เหตุเกิดเมื่อวันพฤหัสบดีที่ 4 สิงหาคม 2565 เวลาประมาณ 02.30 น. นั้น สาเหตุเนื่องจากเมื่อรถกระบะขับมาตาม ทล.321 ก่อนถึงที่เกิดเหตุ ได้มีรถยนต์สิบล้อขับแซงกระทันหัน ทำให้รถกระบะต้องเบี่ยงหลบออกทางด้านซ้ายแล้วเข้าไปในพื้นที่โครงการก่อสร้างที่ขุดผิวทางเพื่อวางท่อระบายน้ำ ซึ่งบริเวณดังกล่าวมีป้ายเตือนและไฟกระพริบ แต่เนื่องจากมีฝนตกหนักคาดว่าป้ายเตือนและไฟกระพริบอาจจะล้ม เป็นเหตุให้รถกระบะพุ่งตกลงไปและมีผู้ได้รับบาดเจ็บเล็กน้อย 1 ราย จากอุบัติเหตุดังกล่าว กรมทางหลวงขออภัยสำหรับเหตุการณ์ที่เกิดขึ้น โดยผู้รับจ้างได้เข้าช่วยเหลือในการยกรถกระบะขึ้นจากที่เกิดเหตุ พร้อมให้ความช่วยเหลือผู้เสียหายแล้วในเบื้องต้น
ทั้งนี้ กรมทางหลวงได้กำชับให้โครงการก่อสร้างดำเนินการเพิ่มมาตรการความปลอดภัยในระหว่างการก่อสร้าง และหมั่นตรวจสอบความพร้อมของอุปกรณ์อำนวยความปลอดภัยอย่างเคร่งครัด เพื่อสร้างความมั่นใจและความปลอดภัยให้กับประชาชนผู้ใช้ทาง
วันพฤหัสบดีที่ 24 มีนาคม 2565
ก.อุต ร่วมกับ SCG ลงพื้นที่ จ.ลำปาง เยี่ยมชมชุมชนต้นแบบการบริหารจัดการน้ำ "สระพวง"บ้านสระแพะใต้ เร่งเตรียมความพร้อมสู่การเป็นหมู่บ้าน CIV
ก.อุต ร่วมกับ SCG ลงพื้นที่ จ.ลำปาง เยี่ยมชมชุมชนต้นแบบการบริหารจัดการน้ำ "สระพวง"บ้านสระแพะใต้ เร่งเตรียมความพร้อมสู่การเป็นหมู่บ้าน CIV
ก.อุต ร่วมกับ SCG ลงพื้นที่ จ.ลำปาง เยี่ยมชมชุมชนต้นแบบการบริหารจัดการน้ำ "สระพวง"บ้านสระแพะใต้ เร่งเตรียมความพร้อมสู่การเป็นหมู่บ้าน CIV
ลำปาง : วันที่ 22 มีนาคม 2565 เวลา 10.30 น. นางวรวรรณ ชิตอรุณ รองปลัดกระทรวงอุตสาหกรรม นำคณะลงพื้นที่พัฒนาและผลักดันแผนของกระทรวงอุตสาหกรรมและบูรณาการนโยบายเชิงพื้นที่ระหว่างส่วนกลางและส่วนภูมิภาค โดยได้ลงพื้นที่ชุมชนต้นแบบการบริหารจัดการน้ำ "สระพวง" บ้านสาแพะใต้ ตำบลบ้านสา อำเภอแจ้ห่ม จังหวัดลำปาง ซึ่งชุมชนได้ร่วมกันสืบสานและต่อยอดพระราชปณิธาน “น้ำคือชีวิต” จัดการน้ำทำระบบสระพวง โดยได้รับการสนับสนุนจาก SCG ด้วยการนำน้ำที่มากเกินไปในฤดูฝนเข้ามาเก็บไว้ในสระ เมื่อเต็มสระแรกก็จะส่งมาเก็บที่สระตัวล่างลงมาตามลำดับ เป็นการเก็บน้ำใช้ในฤดูแล้ง เพื่อทำการเกษตร ผลิตเมล็ดพันธุ์พืชผลไม้ และพืชผักสวนครัวเพื่อบริโภค – จำหน่าย ทำให้ชุมชนเกิดรายได้ที่ต่อเนื่องและมั่นคงยั่งยืน พร้อมเตรียมความพร้อมการเป็นหมู่บ้านอุตสาหกรรมสร้างสรรค์ในอนาคต โดยมีนายสมชาย หาญหิรัญ สมาชิกวุฒิสภา คณะผู้บริหาร และเจ้าหน้าที่กระทรวงอุตสาหกรรม ร่วมลงพื้นที่
วันจันทร์ที่ 14 กุมภาพันธ์ 2565
ขสมก. รับมอบรางวัลประกาศเกียรติคุณ Friendly Design Awards ประจำปี 2565
ขสมก. ตระหนักถึงความสำคัญในการให้บริการรถโดยสารขนส่งมวลชนเพื่อคนทุกระดับอย่างเท่าเทียมและทั่วถึง
นายกิตติกานต์ จอมดวง จารุวรพลกุล ผู้อำนวยการองค์การขนส่งมวลชนกรุงเทพ (ขสมก.) กระทรวงคมนาคม เปิดเผยว่า จากการดำเนินงานที่ผ่านมา ขสมก. ตระหนักถึงความสำคัญในการให้บริการรถโดยสารขนส่งมวลชนเพื่อคนทุกระดับอย่างเท่าเทียมและทั่วถึง โดยเมื่อวันที่ 1 ธันวาคม 2564 ได้มีการประชุมหารือ“แนวทางการพัฒนารถโดยสารสาธารณะเพื่อรองรับการใช้งานสำหรับทุกคน” ร่วมกับภาคีเครือข่ายขนส่งมวลชนทุกคนต้องขึ้นได้ Transportation For All (T4A) ในประเด็นการจัดหารถโดยสารใหม่ที่มีคุณภาพได้มาตรฐาน รองรับการใช้บริการของประชาชนทุกกลุ่มได้อย่างทั่วถึงและเท่าเทียม ไม่ว่าจะเป็นเด็ก สตรี คนพิการ และผู้สูงอายุ พร้อมทั้งรับข้อเสนอแนะต่าง ๆ เพื่อนำไปปรับปรุงและพัฒนาการให้บริการ ดังนั้น ความมุ่งมั่นตั้งใจในการดำเนินภารกิจให้บริการด้านระบบขนส่งสาธารณะเพื่อรองรับการใช้งานสำหรับทุกคน จึงทำให้ได้รับรางวัลประกาศเกียรติคุณ “Friendly Design Awards” ประจำปี 2565 ประเภทยานพาหนะ/สถานีขนส่งมวลชนเพื่อคนทั้งมวลจากคณะกรรมการมูลนิธิอารยสถาปัตย์เพื่อคนทั้งมวล โดยพิธีมอบรางวัลในงาน Thailand Friendly Design Expo 2022 : มหกรรมอารยสถาปัตย์และนวัตกรรมสุขภาพเพื่อคนทั้งมวลปีที่ 5 ในวันศุกร์ที่ 11 กุมภาพันธ์ 2565 เวลา 10.00 น. ณ ฮอลล์ 101 ศูนย์นิทรรศการและการประชุมไบเทค - บางนา กรุงเทพฯ มีวัตถุประสงค์เพื่อส่งเสริม ยกย่องเชิดชูองค์กร สถานที่ แหล่งท่องเที่ยว ยานพาหนะ หรือบริการต่าง ๆ ที่มีการออกแบบให้ผู้สูงอายุ ผู้พิการ และมนุษย์ล้อหรือคนที่ใช้รถเข็น สามารถเข้าถึงได้ใช้ประโยชน์ได้สะดวก ปลอดภัย ทันสมัย เป็นธรรม ทั่วถึง เท่าเทียม และทัดเทียมกับนานาอารยประเทศทั่วโลก
วันพุธที่ 18 พฤษภาคม 2565
กสร. เตือนนายจ้าง ลูกจ้างดูแลความปลอดภัยในที่ทำงานช่วงฤดูฝน เพิ่มความระมัดระวัง เพื่อป้องกันการสูญเสียต่อชีวิตและทรัพย์สิน
กรมสวัสดิการและคุ้มครองแรงงานเตือนนายจ้าง และลูกจ้างดูแลความปลอดภัยในที่ทำงานช่วงฤดูฝน ตรวจสอบเครื่องจักร อุปกรณ์ไฟฟ้า หากทำงานใกล้ชิดสารเคมีต้องปฏิบัติตามกฎระเบียบและขั้นตอนการปฏิบัติงานอย่างเคร่งครัด พร้อมกำชับนายจ้างกำกับดูแลลูกจ้างขับขี่
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่า ตามที่กรมอุตุนิยมวิทยาได้ประกาศคาดการณ์ว่าประเทศไทยจะสิ้นสุดฤดูร้อน และเริ่มเข้าสู่ฤดูฝนในวันที่ 13 พฤษภาคม 2565 เนื่องจากมีฝนตกชุก และต่อเนื่องครอบคลุมพื้นที่ส่วนใหญ่ของประเทศนายสุชาติ ชมกลิ่น รัฐมนตรีว่าการกระทรวงแรงงานมีความห่วงใยนายจ้าง ลูกจ้างในเรื่องความปลอดภัยในการทำงานช่วงฤดูฝน เนื่องจากเป็นช่วงฤดูที่เกิดอุบัติเหตุได้ง่าย จนอาจจะทำให้นายจ้าง และลูกจ้างได้รับบาดเจ็บหรือเสียชีวิต รวมถึงเกิดความสูญเสียต่อทรัพย์สิน กรมสวัสดิการและคุ้มครองแรงงาน (กสร.) จึงขอให้นายจ้าง และลูกจ้างร่วมกันดูแลสถานประกอบกิจการให้มีความปลอดภัยในการทำงาน โดยการร่วมกันตรวจสอบเครื่องจักรอุปกรณ์ต่างๆ โดยเฉพาะอุปกรณ์ไฟฟ้า เพื่อป้องกันอันตรายที่อาจเกิดขึ้น เช่น ไฟฟ้ารั่ว ดูด หรือไฟฟ้าลัดวงจร หากลูกจ้างมีความจำเป็นต้องปฏิบัติงานใกล้ชิดกับสารเคมีที่ทำปฏิกิริยากับน้ำ ต้องสวมใส่อุปกรณ์ป้องกันอันตราย และปฏิบัติตามกฎระเบียบและขั้นตอนการปฏิบัติงานอย่างเคร่งครัด พร้อมทั้งมีมาตรการเกี่ยวกับการขับขี่ปลอดภัยทั้งในการให้ความรู้และกำกับดูแลให้ลูกจ้างที่ใช้ยานพาหนะเพิ่มความระมัดระวังและตรวจสอบสภาพความพร้อมของรถก่อนออกเดินทางทุกครั้ง เพื่อป้องกันอุบัติเหตุที่อาจเกิดจากการลื่นไถลบนท้องถนน
นายนิยม สองแก้ว อธิบดี กสร.กล่าวเพิ่มเติมว่า จากการคาดการณ์ของกรมอุตุนิยมวิทยาในช่วงเดือนสิงหาคม และเดือนกันยายน จะเป็นช่วงที่ฝนตกหนักถึงหนักมากในหลายพื้นที่ และอาจก่อให้เกิดสภาวะน้ำท่วมฉับพลัน น้ำป่าไหลหลาก รวมทั้งน้ำล้นตลิ่งได้ในหลายพื้นที่ จึงอยากให้สถานประกอบกิจการที่ตั้งอยู่ในบริเวณที่อาจได้รับผลกระทบ เตรียมความพร้อมเพิ่มความระมัดระวังเป็นพิเศษ เพราะอาจเกิดเหตุความไม่ปลอดภัย เช่น เกิดน้ำท่วมฉับพลัน ดินโคลนถล่ม ทำให้อาคารหรือสิ่งปลูกสร้างทรุดตัวหรือพังทลาย โดยมอบหมายเจ้าหน้าที่ความปลอดภัยในการทำงาน หรือผู้ที่เกี่ยวข้องเข้าตรวจสอบโครงสร้าง อาคาร สถานที่ให้อยู่ในสภาพที่ปลอดภัยอยู่ตลอดเวลา หากมีข้อสงสัยสามารถสอบถามเพิ่มเติมได้ที่ กองความปลอดภัยแรงงาน โทร 0 2448 9128-39 หรือโทรสายด่วน 1546 และ 1506 กด 3
วันจันทร์ที่ 18 เมษายน 2565
​PM pleased with positive sign of economic recovery through increase of tourism activities during Songkran
​PM pleased with positive sign of economic recovery through increase of tourism activities during Songkran
April 18, 2022, at 10.55 hrs, at the Government House, following the meeting of the organizing committee on the celebration of the 100th birthday anniversary of Her Royal Highness Princess Galyani Vadhana, Prime Minister and Defense Minister Gen. Prayut Chan-o-cha met with the press and expressed pleasure that the Thai people got a chance to rest and return to their loved ones during the Songkran Holiday. He also disclosed that concerned agencies have been ordered to closely monitor post-Songkran COVID-19 situation, of which the consequence should be manifest in the next 7 days, and emphasized that those who attended Songkran activities or just returned from traveling were urged to do own monitoring and properly undergo the ATK test.
The Prime Minister was also pleased with constant economic recovery through an increase of tourism activities thanks to the long holidays, and added that this would make positive impact to other supply chains. However, everyone is strongly advised to continue to exercise caution and comply with the COVID-19 preventive measures.
The Prime Minister also stated that Thailand has various numbers of soft power potentials in its food, nature, and health, among others, on which the Government strives to promote among the international tourists and community.